《滕王阁春日晚眺》
宋代·潘兴嗣

重叠西屏对面开，巍城穹阁信雄哉。
眼中孤鹜云边没，望里长雄槛外来。
蛱蝶图成春未晚，柘枝筵动客多才。
休论今古兴亡事，时倒金樽醉一回。

作者简介：兴化军莆田人，居新建，字延之，号清逸居士。少孤，笃学，与王安石、曾巩、王回、袁陟俱友善。以荫授将作监主簿。调德化尉，以不愿俯仰上官，弃官归。筑室豫章城南，著书吟诗自娱。神宗熙宁初召为筠州推官，辞不就。卒年八十七。有文集及《诗话》。